text: রেজাউল করিম চৌধুরী (জন্ম ৩১শে মে ১৯৫৩) বাংলাদেশ আওয়ামী লীগের একজন রাজনীতিবিদ এবং চট্টগ্রাম সিটি কর্পোরেশনের চতুর্থ মেয়র।
  
  প্রাথমিক জীবন 
  রেজাউল করিম ১৯৫৩ সালের ৩১শে মে চট্টগ্রাম জেলার চান্দগাঁও থানার পূর্ব ষোলশহর ওয়ার্ডের বহরদার পরিবারে জন্মগ্রহণ করেন। তিনি পূর্ব ষোলশহর প্রাথমিক বিদ্যালয় থেকে ১৯৬২ সালে ৫ম শ্রেণী, চট্টগ্রাম সরকারি মুসলিম উচ্চ বিদ্যালয় থেকে এস.এস.সি‌ এবং চট্টগ্রাম কলেজ থেকে এইচ.এস.সি. পাশ করেন পরবর্তীতে চট্টগ্রাম বিশ্ববিদ্যালয়ে আইন বিষয়ে পড়াশোনার জন্য ভর্তি হলেও রাজনৈতিক পটপরিবর্তনের কারণে তা সম্পন্ন করতে পারেননি।
  
  ব্যক্তিগত জীবন 
  রেজাউল করিম চৌধুরী ব্যক্তিজীবনে সেলিনা আক্তার কে বিয়ে করেন এবং দম্পতির দুই মেয়ে ও এক ছেলে রয়েছে।
  
  রাজনৈতিক জীবন
  
  ১৯৬৭-১৯৭৯ 
  রেজাউল করিম ১৯৬৭ সালে বাংলাদেশ ছাত্রলীগে যোগ দেন। এরপর বিভিন্ন সময়ে তিনি কলেজ/থানা/জেলা ছাত্রলীগের বিভিন্ন পদে দায়িত্বে ছিলেন। সর্বশেষ ১৯৭৮-১৯৭৯ মেয়াদে চট্টগ্রাম উত্তর জেলা ছাত্রলীগ শাখার আহ্বায়ক ছিলেন।
  
  ১৯৮০-বর্তমান 
  রেজাউল করিম ১৯৮০ সালে চট্টগ্রাম মহানগর যুবলীগ, ১৯৯২ চট্টগ্রাম মহানগর আওয়ামীলীগের কার্যকরি সদস্য ছিলেন। ১৯৯৭-২০০৬ মেয়াদে চট্টগ্রাম মহানগর আওয়ামীলীগের তথ্য ও গবেষণা বিষয়ক সম্পাদক এবং ২০০৬-২০১৪ সালে চট্টগ্রাম মহানগর আওয়ামীলীগের সাংগঠনিক সম্পাদক ছিলেন। ২০১৪ সাল থেকে তিনি চট্টগ্রাম মহানগর আওয়ামীলীগের যুগ্ন-সাধারণ সম্পাদক পদে দায়িত্ব পালন করছেন।
  
  সর্বশেষ ২০২০ সালে মেয়র পদে চট্টগ্রাম সিটি কর্পোরেশন নির্বাচনে আওয়ামীলীগের দলীয় মনোনয়ন পেয়ে মেয়র নির্বাচিত হন।
  
  তথ্যসূত্র
  
  বহিঃসংযোগ 
  ব্যক্তিগত ওয়েবসাইট
  
  বিষয়শ্রেণী:১৯৫৩-এ জন্ম
  বিষয়শ্রেণী:চট্টগ্রাম জেলার রাজনীতিবিদ
  বিষয়শ্রেণী:চট্টগ্রাম সিটি কর্পোরেশনের মেয়র
  বিষয়শ্রেণী:চট্টগ্রাম কলেজের প্রাক্তন শিক্ষার্থী
  বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
title: রেজাউল করিম চৌধুরী